Slimkaarte volgende jaar uitgereik – minister | Nuus24
Slimkaarte volgende jaar uitgereik – minister
Slimkaarte wat ID vervang in 2012 uitgereik
Binnelandse sake sê vandag oor Palazzolo-paspoort
Pretoria – Die nuwe ID-slimkaarte, wat die identiteitsboekie sal vervang, sal vanaf volgende jaar uitgereik word, het Naledi Pandor, minister van binnelandse sake, Donderdag gesê."Die loodsprojek was 'n sukses en in die nuwe jaar sal ons 'n aankondiging maak oor die implementering van die ID-slimkaartprojek," het sy gesê.Die koste van die kaart is nog nie vasgestel nie."Die sekuriteitskenmerke en die koste word nog bespreek," het Pandor gesê.Sy het gesê die koste daarvan sal nie meer wees as die huidige identiteitsdokument nie.Die minister het gesê die departement is besig met besprekings oor hoe om die proses te implementeer. Een opsie is om die slimkaarte aan inwoners uit te reik wat vir die eerste keer aansoek doen. Die projek sal na verwagting oor die volgende vier jaar geïmplementeer word.– Volg Nuus24 op Twitter